ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી અને ઑસ્ટ્રેલિયન પ્રધાનમંત્રી ગુજરાતના અમદાવાદમાં નરેન્દ્ર મોદી સ્ટેડિયમ ખાતે બોર્ડર-ગાવસ્કર ટ્રોફીની 4થી સ્મૃતી સમાન ટેસ્ટ મેચના એક હિસ્સાના સાક્ષી બન્યા
ક્રિકેટ, ભારત અને ઓસ્ટ્રેલિયામાં સામાન્ય જુસ્સો: પ્રધાનમંત્રી
પ્રધાનમંત્રી શ્રી નરેન્દ્ર મોદી અને ઓસ્ટ્રેલિયાના પ્રધાનમંત્રી શ્રી એન્થોની અલ્બેનીઝ આજે ગુજરાતના અમદાવાદમાં નરેન્દ્ર મોદી સ્ટેડિયમ ખાતે બોર્ડર-ગાવસ્કર ટ્રોફીની 4થી સ્મૃતી સમાન ક્રિકેટ ટેસ્ટ મેચના એક ભાગના સાક્ષી બન્યા હતા.
ઑસ્ટ્રેલિયાના વડા પ્રધાન, શ્રી એન્થોની અલ્બેનીઝના ટ્વીટનો જવાબ આપતા, પ્રધાનમંત્રીએ ટ્વીટ કર્યું:
“ક્રિકેટ, ભારત અને ઓસ્ટ્રેલિયામાં એક સામાન્ય જુસ્સો! ભારત-ઓસ્ટ્રેલિયા ટેસ્ટ મેચના કેટલાક ભાગોના સાક્ષી બનવા માટે મારા સારા મિત્ર પીએમ એન્થોની અલ્બેનીઝ સાથે અમદાવાદમાં આવીને આનંદ થયો. મને ખાતરી છે કે આ એક રોમાંચક રમત હશે!”
અમદાવાદથી ટેસ્ટ મેચની ઝલક શેર કરતા પ્રધાનમંત્રીએ ટ્વીટ કર્યું:
“અમદાવાદની કેટલીક વધુ ઝલક. સર્વત્ર ક્રિકેટ છવાયું!”
પ્રધાનમંત્રી અને ઑસ્ટ્રેલિયન સમકક્ષ, શ્રી એન્થોની અલ્બેનિસનું મેચ નિહાળવા પહોંચ્યા બાદ ભારતીય ક્રિકેટ કંટ્રોલ બોર્ડના સચિવ શ્રી જય શાહ અને BCCIના પ્રમુખ, શ્રી રોજર બિન્ની, દ્વારા સન્માન કરવામાં આવ્યું હતું. પ્રધાનમંત્રી અને ઑસ્ટ્રેલિયાના પ્રધાનમંત્રીએ ગાયિકા શ્રીમતી ફાલ્ગુઇ શાહ દ્વારા એક સાંસ્કૃતિક પ્રદર્શન, યુનિટી ઑફ સિમ્ફની પણ નિહાળી હતી.
પ્રધાનમંત્રીએ ટીમ ઈન્ડિયાના કેપ્ટન શ્રી રોહિત શર્માને ટેસ્ટ કેપ સોંપી જ્યારે ઓસ્ટ્રેલિયાના પ્રધાનમંત્રીએ ઓસ્ટ્રેલિયાના કેપ્ટન શ્રી સ્ટીવ સ્મિથને ટેસ્ટ કેપ સોંપી. આ પછી પ્રધાનમંત્રી અને ઑસ્ટ્રેલિયન પ્રધાનમંત્રી સ્ટેડિયમમાં વિશાળ ભીડ સમક્ષ ગોલ્ફ કાર્ટમાં ગાર્ડ ઑફ ઓનર લીધું હતું.
બંને ટીમના કેપ્ટન ટોસ માટે પીચ તરફ આગળ વધ્યા જ્યારે પ્રધાનમંત્રી અને ઑસ્ટ્રેલિયન સમકક્ષ વૉકથ્રુ માટે ફ્રેન્ડશિપ હોલ ઑફ ફેમ તરફ ગયા. ભારતીય ટીમના ભૂતપૂર્વ કોચ અને ખેલાડી, શ્રી રવિ શાસ્ત્રીએ બંને દેશોના પ્રધૈનમંત્રીઓની સાથે ભારત અને ઑસ્ટ્રેલિયા વચ્ચેના સમૃદ્ધ ક્રિકેટ ઇતિહાસને રજૂ કર્યો હતો.
આ પછી બંને ટીમના કેપ્ટન બંને રાષ્ટ્રોના સંબંધિત પ્રધાનમંત્રીઓની સાથે રમતના મેદાનમાં આવ્યા હતા. બંને સુકાનીઓએ ભારત અને ઓસ્ટ્રેલિયાના રાષ્ટ્રગીત પછી સંબંધિત પ્રધાનમંત્રીઓ સાથે ટીમનો પરિચય કરાવ્યો. પ્રધાનમંત્રી અને ઑસ્ટ્રેલિયન પ્રધાનમંત્રી ત્યારપછી બંને દેશના ક્રિકેટ દિગ્ગજો વચ્ચેની ટેસ્ટ મેચ જોવા માટે પ્રેસિડેન્ટ બોક્સમાં ગયા હતા.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
શ્રમ અને રોજગાર મંત્રાલય
શ્રી ગંગવારે દેશમાં કામદારોની ફરિયાદોના નિવારણ માટે સંકલિત પ્રયાસો કરવા રાજ્ય/ કેન્દ્ર શાસિત પ્રદેશોને નોડલ અધિકારીઓની નિયુક્તિ કરવા કહ્યું
કેન્દ્રીય શ્રમ અને રોજગાર રાજ્ય મંત્રી  શ્રી સંતોષ ગંગવારે વિવિધ રાજ્ય/ કેન્દ્ર શાસિત પ્રદેશોની સરકારોને વિનંતી કરી છે કે, કોવિડ-19 મહામારીનો ફેલાવો નિયંત્રણમાં લાવવા માટે દેશમાં લાગુ કરવામાં આવેલા લૉકડાઉનના કારણે શ્રમિકો/ કામદારોની સમસ્યાઓનું નિરાકરણ લાવવા માટે કેન્દ્ર સરકાર દ્વારા ઉભા કરવામાં આવેલા કંટ્રોલરૂમ સાથે સંકલન કરવા માટે શ્રમ વિભાગમાંથી નોડલ અધિકારીની નિયુક્તિ કરવામાં આવે. શ્રી ગંગવારે રાજ્ય/ કેન્દ્ર શાસિત પ્રદેશોની સરકારોના શ્રમ મંત્રીઓને લખેલા પત્રમાં જણાવ્યું હતું કે, શ્રમ વિભાગમાં રહેલા અધિકારીઓ આ 20 કંટ્રોલરૂમ બાબતે સંવેદનશીલ થઇ શકે છે. કેન્દ્ર અને રાજ્ય સરકારના સંકલિત પ્રયાસોની જરૂરિયાત પર ભાર મૂકતા શ્રી ગંગવારે જણાવ્યું હતું કે, “કામદારોની ફરિયાદોના નિરાકરણ માટે કેન્દ્ર અને રાજ્ય સરકારોના સંકલિત પ્રયાસો જરૂરી છે.”
શ્રમ અને રોજગાર મંત્રાલયે તાજેતરમાં મુખ્ય શ્રમ આયુક્ત ના નેતૃત્વમાં સમગ્ર દેશમાં 20 કંટ્રોલરૂમ ઉભા કર્યા છે જેથી કોવિડ-19ના કારણે કામદારોને ઉભી થઇ રહેલી સમસ્યાઓનું નિરાકરણ આવી શકે. શરૂઆતમાં આ કંટ્રોલરૂમ કેન્દ્રીય ક્ષેત્ર સાથે સંબંધિત વેતન અંગેની ફરિયાદો અને વિસ્થાપિત શ્રમિકોની બાબતો પર ધ્યાન આપતા હતા.
જોકે, છેલ્લા કેટલાક દિવસમાં આ કંટ્રોલરૂમની કામગીરી પછી એવું ધ્યાનમાં આવ્યું છે કે, ગઇકાલ સુધીમાં 20 કંટ્રોલરૂમમાં મળેલી કુલ 2100 ફરિયાદોમાંથી, 1400 ફરિયાદો વિવિધ રાજ્ય/ કેન્દ્ર શાસિત પ્રદેશોની સરકારોની છે. જેમ કે, શ્રમિકો સમવર્તી હોવાથી, વિવિધ રાજ્ય/ કેન્દ્ર શાસિત પ્રદેશોની સરકારો સાથે યોગ્ય સંકલન સ્થાપિત થાય તે મહત્વનું છે જેથી તેમની ફરિયાદોનું નિરાકરણ લાવી શકાય. મંત્રીએ 20 સેન્ટ્રલ કંટ્રોલરૂમની યાદી અને કેન્દ્ર સરકાર દ્વારા નિયુક્ત અધિકારીઓના નામની યાદી પણ સંદર્ભ માટે સાથે મોકલી આપી હતી.
GP/DS
(
પ્રધાનમંત્રીનું કાર્યાલય
પ્રધાનમંત્રીએ વીડિયો કોન્ફરન્સ મારફતે સૌરાષ્ટ્ર પટેલ સાંસ્કૃતિક સમાજનાં આંતરરાષ્ટ્રીય સંમેલનને સંબોધન કર્યું
પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સ મારફતે સૌરાષ્ટ્ર પટેલ સાંસ્કૃતિક સમાજનાં આઠમાં આંતરરાષ્ટ્રીય સંમેલનને સંબોધિત કર્યું હતું. સૌરાષ્ટ્ર પટેલ સાંસ્કૃતિક સમાજનું આંતરરાષ્ટ્રીય સંમેલન આ વર્ષે અમેરિકાનાં કેલિફોર્નિયામાં યોજાયું છે.
પ્રધાનમંત્રીએ પ્રવાસી ભારતીયો, ખાસ કરીને સૌરાષ્ટ્રનાં પટેલ સમુદાયનાં પ્રયાસોની પ્રશંસા કરતા કહ્યું હતું કે, પ્રવાસી ભારતીયોએ હંમેશા ભારતને ગૌરવ અપાવ્યું છે. તેમણે કહ્યું કે, પ્રવાસી ભારતીયોનાં પ્રયાસથી દુનિયામાં તમામ જગ્યાએ ભારતીય પાસપોર્ટ પ્રત્યે સન્માન સુનિશ્ચિત થયું છે.
પ્રધાનમંત્રીએ કહ્યું હતું કે, સ્વચ્છ ભારત જેવી સરકારની વિવિધ યોજનાઓથી દેશમાં પર્યટન ક્ષેત્રને પ્રોત્સાહન મળ્યું છે. તેમણે પ્રવાસી ભારતીય સમુદાયને ઓછામાં ઓછા પાંચ વિદેશી કુટુંબોને દર વર્ષે ભારતદર્શન માટે પ્રેરિત કરવાની અપીલ કરી હતી. તેનાથી એક ભારત, શ્રેષ્ઠ ભારત અભિયાનનાં ઉદ્દેશને પૂર્ણ કરવાનો નવો માર્ગ પ્રશસ્ત થઈ શકે છે અને ભારતનાં પર્યટન ક્ષેત્રનાં વિકાસને પ્રોત્સાહન મળશે. પ્રધાનમંત્રીએ જણાવ્યું કે, પ્રવાસી ભારતીયો મહાત્મા ગાંધીનાં સ્વચ્છ ભારતનાં સ્વપ્નને સાકાર કરવામાં કેવી રીતે યોગદાન આપી શકે છે.
પ્રધાનમંત્રીએ કહ્યું હતું કે, ભારત 2 ઓક્ટોબરથી મહાત્મા ગાંધીની 150મી જન્મજયંતિની ઉજવણી શરૂ કરશે. તેમણે કહ્યું હતું કે, ભારતનાં લોખંડીપુરુષ સરદાર વલ્લભભાઈ પટેલનાં નામે નર્મદા નદી પર વિશાળ પ્રતિમાનું નિર્માણ થઈ રહ્યું છે અને તેનું કાર્ય 31 ઓક્ટોબર, 2018નાં રોજ પૂર્ણ થઈ જશે. આ ‘સ્ટેચ્યુ ઑફ યુનિટી’ એટલે કે એકતાની પ્રતિમા વિશ્વની સૌથી ઊંચી પ્રતિમા હશે.
આ સમારંભને સંબોધન કરતાં શ્રી નરેન્દ્ર મોદીએ કહ્યું હતું કે, અત્યારે વિશ્વમાં ભારતને ઉજ્જવળ અને પ્રગતિનાં પંથે અગ્રેસર દેશ તરીકે જોવામાં આવે છે. તેમણે જણાવ્યું હતું કે, અત્યારે ભારત ઝડપથી પ્રગતિ કરતી અર્થવ્યવસ્થા તથા પારદર્શક, પ્રામાણિક શાસન વ્યવસ્થા સાથે જોડાયેલી છે. જીએસટી જેવા કાર્યક્રમ અને ભ્રષ્ટાચારનાં મામલે કઠોર કાર્યવાહીથી લોકોને પ્રામાણિકતા સાથે વ્યવસાય કરવામાં મદદ મળી છે. તેમણે કહ્યું હતું કે, આ કાર્યક્રમોનાં પરિણામે છેલ્લાં 4 વર્ષોમાં વેપાર-વાણિજ્યમાં સરળતાના ક્રમાંકમાં ભારતે 42 સ્થાનની હરણફાળ ભરી છે.
પ્રધાનમંત્રીએ પ્રવાસી ભારતીય સમુદાયને નવા ભારતનું નિર્માણ કરવાનાં સ્વપ્નને સાકાર કરવાની દિશામાં કામ કરવા અપીલ કરી હતી.
RP
(Visitor Counter : 112
પ્રધાનમંત્રીનું કાર્યાલય
પ્રધાનમંત્રીએ ગુજરાતમાં થયોલી જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ગુજરાતનાં વિવિધ વિસ્તારોમાં કમોસમી વરસાદ અને તોફાનને કારણે થયેલી જાનહાનિ પર શોકની લાગણી વ્યક્ત કરી છે.
પ્રધાનમંત્રીએ કહ્યું હતું કે, “ગુજરાતનાં વિવિધ વિસ્તારોમાં કમોસમી વરસાદ અને તોફાનને કારણે થયેલી જાનહાનિને કારણે વ્યથિત છું. હું પીડિતોનાં પરિવારજનોને દિલાસો આપું છું. સરકારી વિભાગો સ્થિતિ પર નજર રાખી રહ્યાં છે. અસરગ્રસ્ત લોકોને શક્ય તમામ સહાય કરવામાં આવી રહી છે.”
પ્રધાનમંત્રીએ ગુજરાતનાં વિવિધ વિસ્તારોમાં કમોસમી વરસાદ અને તોફાનને કારણે જીવ ગુમાવનાર લોકોનાં પરિવારજનો માટે પ્રધાનમંત્રીનાં રાષ્ટ્રીય રાહત ભંડોળમાં દરેક કુટુંબને રૂ. 2 લાખની સહાય મંજૂર કરી છે. પ્રધાનમંત્રીએ ગુજરાતનાં વિસ્તારોમાં કમોસમી વરસાદ અને તોફાનને કારણે ઇજાગ્રસ્ત થયેલી દરેક વ્યક્તિ માટે પણ રૂ. 50,000ની સહાય મંજૂર કરી છે.
RP
(Visitor Counter : 179
કાયદો અને ન્યાય મંત્રાલય
પ્રેસ વિજ્ઞપ્તિ
ભારતના ચૂંટણી પંચમાં મુખ્ય ચૂંટણી કમિશનર તરીકે સૌથી વરિષ્ઠ ચૂંટણી કમિશનર શ્રી રાજીવ કુમારની નિમણૂક કરતાં રાષ્ટ્રપતિ હર્ષિત છે. શ્રી રાજીવ કુમાર 15મી મે, 2022થી મુખ્ય ચૂંટણી કમિશનરનો કાર્યભાર સંભાળશે જેના પરિણામે શ્રી સુશીલ ચંદ્રા 14મી મે, 2022ના રોજ મુખ્ય ચૂંટણી કમિશનરનું કાર્યાલય છોડશે.
વિધાન વિભાગ, કાયદો અને ન્યાય મંત્રાલય.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 144
પ્રધાનમંત્રીનું કાર્યાલય
પ્રધાનમંત્રીએ ઈસંજીવની એપ પર 10 કરોડ ટેલી-કન્સલ્ટેશનના સીમાચિહ્નની પ્રશંસા કરી
ભારતમાં મજબૂત ડિજિટલ હેલ્થ ઇકો-સિસ્ટમ બનાવવા માટે મોખરે ડોકટરોની પ્રશંસા કરે છે
પ્રધાનમંત્રી શ્રી નરેન્દ્ર મોદીએ eSanjivani એપ પર 10 કરોડ ટેલી-કન્સલ્ટેશનના સીમાચિહ્નની પ્રશંસા કરી છે.
કેન્દ્રીય આરોગ્ય અને પરિવાર કલ્યાણ મંત્રી ડૉ.મનસુખ માંડવિયા દ્વારા એક ટ્વીટ શેર કરતા, પ્રધાનમંત્રીએ ટ્વીટ કર્યું;
“10,00,00,000 ટેલી-કન્સલ્ટેશન એ એક નોંધપાત્ર સિદ્ધિ છે. હું એવા તમામ ડોકટરોની પ્રશંસા કરું છું જેઓ ભારતમાં મજબૂત ડિજિટલ હેલ્થ ઈકો-સિસ્ટમ બનાવવામાં મોખરે છે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
કેન્દ્રીય નાણા મંત્રી કાલે ઔપચારિક ક્ષેત્રમાં ખાસ કરીને ભારતના સંદર્ભમાં લૈંગિક સમાનતા સૂચકાંક જારી કરશે
નવી દિલ્હી, 12-04-2017
કેન્દ્રીય નાણાં, રક્ષા અને કોર્પોરેટ બાબતોના મંત્રી શ્રી અરૂણ જેટલી આવતી કાલે નવી દિલ્હીમાં યોજાનારા ફિક્કી લેડિઝ ઑર્ગેનાઈઝેશન ના 33માં વાર્ષિક અધિવેશનમાં ઔપચારિક ક્ષેત્રમાં ખાસ કરીને ભારતના સંદર્ભમાં લૈંગિક સમાનતા સૂચકાંક જારી કરશે.
એફએલઓ તથા ફિક્કી દ્વારા સંયુક્ત રૂપથી પ્રારંભ લૈંગિક સમાનતા સૂચકાંક વિકસિત કરવાનો મુખ્ય ઉદ્દેશ્ય લૈંગિક વિવિધતા તથા ઔપચારિક ક્ષેત્રમાં મહિલાઓના સશક્તિકરણનું મૂલ્યાંકન કરવું અને ગત વર્ષોની પ્રગતિની સમીક્ષા કરવાનું છે. આ સૂચકાંક લૈંગિક સમાનતાના ધોરણે નક્કી કરવા માટે રૂપરેખાના રૂપમાં કાર્ય કરશે અને એમાં સંગઠનનો સમગ્ર આંક જોવાશે.
લૈંગિક સમાનતા સૂચકાંક જારી કરવા ઉપરાંત શ્રી અરૂણ જેટલી સુશ્રી ફરહા ખાન , સુશ્રી શોભના ભરતીયા , સુશ્રી અનિતા ડોંગરે , સુશ્રી રેનૂ સૂદ કરનાડ આવાસ વિકાસ નાણા નિગમ ના વ્યવસ્થાપક નિદેશક, ડૉ. પ્રતાપ સી. રેડ્ડી  તથા પહલવાન, ઓલંપિક કોચ શ્રી મહાવીર સિંહ ફોગટને એફએલઓ આઈકોન પુરસ્કાર પ્રદાન કરશે.
AP/J.Khunt/GP
(Visitor Counter : 129
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 116.58 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 15.77 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,16,58,27,955
|
|
બાકી ઉપલબ્ધ
|
|
15,77,70,771
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 116.58 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 15.77 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 165
પ્રધાનમંત્રીનું કાર્યાલય
મહારાષ્ટ્રના સીએમ અને ડેપ્યુટી સીએમ પીએમને મળ્યા
મહારાષ્ટ્રના મુખ્યમંત્રી શ્રી એકનાથ શિંદે અને મહારાષ્ટ્રના નાયબ મુખ્યમંત્રી શ્રી દેવેન્દ્ર ફડણવીસે આજે પ્રધાનમંત્રી શ્રી નરેન્દ્ર મોદી સાથે મુલાકાત કરી.
પ્રધાનમંત્રી કાર્યાલયે ટ્વિટ કર્યું;
"મહારાષ્ટ્રના મુખ્યમંત્રી શ્રી @ mieknathshinde અને નાયબ મુખ્યમંત્રી શ્રી @ Dev_Fadnavisએ પ્રધાનમંત્રી શ્રી સાથે મુલાકાત કરી."
SD/GP/JD
(
ગૃહ મંત્રાલય
કેન્દ્રીય ગૃહ મંત્રાલયે રાજ્યોને અનલોક-3 દરમિયાન વ્યક્તિઓ તથા ચીજવસ્તુઓ અને સેવાઓની કોઈ પણ પ્રકારની અડચણ વિના અવરજવરને મંજૂરી આપવા જણાવ્યું
જિલ્લા વહીવટીતંત્ર કે રાજ્ય સરકારો દ્વારા સ્થાનિક સ્તરે લાગુ કરેલા નિયંત્રણો એ ડીએમએ, 2005ની જોગવાઈ અંતર્ગત કેન્દ્રીય ગૃહ મંત્રાલયે જાહેર કરેલી માર્ગદર્શિકાઓનાં ઉલ્લંખન સમાન છે
કેન્દ્ર સરકારે રાજ્ય સરકારોને જણાવ્યું છે કે, હાલ અનલોક-3 માર્ગદર્શિકા અમલમાં છે, ત્યારે આંતર-રાજ્ય અને રાજ્યની અંદર વ્યક્તિઓ અને ચીજવસ્તુઓની અવરજવર પર કોઈ પણ પ્રકારના નિયંત્રણો લાગુ ન કરવા જોઈએ.
કેન્દ્રીય ગૃહ મંત્રાલય એ આજે તમામ રાજ્યોના મુખ્ય સચિવોને સંદેશા વ્યવહાર દ્વારા જણાવ્યું છે કે, વિવિધ જિલ્લા વહીવટીતંત્ર/રાજ્ય સરકારો દ્વારા અવરજવર પર સ્થાનિક સ્તરે નિયંત્રણો લાગુ કરવામાં આવ્યાં હોવાની જાણકારી મળી છે. આ પ્રકારના નિયંત્રણોથી રાજ્યો વચ્ચે ચીજવસ્તુઓ અને સેવાઓની અવરજવરમાં સમસ્યાઓ ઊભી થઈ રહી છે એના પરિણામ સ્વરૂપ પુરવઠાની સાંકળ પર અસર થઈ છે. આ કારણે આર્થિક પ્રવૃત્તિઓ અને રોજગારીમાં વિક્ષેપ ઊભો થયો છે તેમજ ચીજવસ્તુઓ અને સેવાઓના પુરવઠાને અસર થઈ છે.
કેન્દ્રીય ગૃહ મંત્રાલયે જણાવ્યું છે કે, જિલ્લા વહીવટીતંત્ર કે રાજ્ય સરકારો દ્વારા સ્થાનિક સ્તરે આ પ્રકારના નિયંત્રણો લાગુ કરવા એ આપત્તિ વ્યવસ્થાપન ધારા, 2005ની જોગવાઈઓ અંતર્ગત કેન્દ્રીય ગૃહ મંત્રાલયે જાહેર કરેલી માર્ગદર્શિકાનું ઉલ્લંઘન છે.
કેન્દ્રીય ગૃહ મંત્રાલયના 29 જુલાઈ, 2020ના આદેશ અને ખાસ કરીને અનલોક-3 માટેની માર્ગદર્શિકા પર ધ્યાન દોરીને આ સંદેશા વ્યવહારમાં ભાર મૂકવામાં આવ્યો છે કે, વ્યક્તિઓ અને ચીજવસ્તુઓની અવરજવર પર રાજ્યો વચ્ચે અને રાજ્યોની અંદર કોઈ પણ પ્રકારના નિયંત્રણો લાગુ નહીં પડે. આ પ્રકારની અવરજવર માટે અલગથી મંજૂરી/સંમતિ/ઇ-પરમિટની જરૂર નહીં રહે. એમાં પડોશી દેશો સાથે થયેલી સંધિઓ અંતર્ગત આંતરરાષ્ટ્રીય સરહદો દ્વારા થતા વેપાર માટે વ્યક્તિઓ અને ચીજવસ્તુઓની અવરજવર સામેલ છે.
SD/GP/BT
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 179.33 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 46,962 થયું
- સક્રિય કેસનું ભારણ હાલમાં 0.11% છે
- સાજા થવાનો દર હાલમાં 98.69% નોંધાયો
- છેલ્લા 24 કલાકમાં 7,416 દર્દીઓ સાજા થયા, કુલ વધીને 4,24,13,566 દર્દીઓ સાજા થયા
- છેલ્લા 24 કલાકમાં ભારતમાં 4,575 નવા કેસ નોંધાયા
- દૈનિક પોઝિટિવીટી દર 0.51% પહોંચ્યો
- સાપ્તાહિક પોઝિટિવીટી દર હાલમાં 0.62% છે
- કુલ 77.52 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 8,97,904 ટેસ્ટ કરાયા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 208.25 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 25,50,276 ડોઝ આપવામાં આવ્યા
ભારતમાં સક્રિય કેસનું ભારણ 1,17,508 થયું
સક્રિય કેસનું ભારણ હાલમાં 0.27% છે
સાજા થવાનો દર હાલમાં 98.54% નોંધાયો
છેલ્લા 24 કલાકમાં 14,238 દર્દીઓ સાજા થયા, કુલ વધીને 4,36,23,804દર્દીઓ સાજા થયા
છેલ્લા 24 કલાકમાં ભારતમાં 14,917 નવા કેસ નોંધાયા
દૈનિક પોઝિટિવીટી દર 7.52% પહોંચ્યો
સાપ્તાહિક પોઝિટિવીટી દર હાલમાં 4.65% છે
કુલ 88.04 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 1,98,271 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 127
પ્રધાનમંત્રીનું કાર્યાલય
ઇઝરાયેલના પ્રધાનમંત્રીના નિવાસસ્થાને પ્રધાનમંત્રી મોદીએ ડિનર પૂર્વે આપેલ અખબારી નિવેદન 
यदिदी ह्येकार  પ્રધાનમંત્રી નેતાન્યાહુ
(મીડિયામાં મારા મિત્રો, હું આજે મારા માટે પોતાના ઘરના દ્વાર ખોલનાર પ્રધાનમંત્રી શ્રી નેતાન્યાહુ અને શ્રીમતી નેતાન્યાહુનો આભાર માનું છું. હું તેમના ઉષ્માસભર આવકાર અને આતિથ્ય-સત્કાર બદલ તેમનો આભારી છું.
મિત્રો,
હજુ થોડા સમય અગાઉ મેં યાદ વાશેમ મેમોરિયલ મ્યુઝિયમમાં છ મિલિયન યહુદીઓની યાદમાં અને તેમના સન્માનમાં શ્રદ્ધાસુમન અર્પણ કર્યા હતા. આ યહુદીઓએ ભયાનક હોલોકાસ્ટ માં તેમના જીવ ગુમાવ્યા હતા. યાદ વાશેમ એ પેઢીઓ અગાઉ અવાક કરી દે એવી કરુણાંતિકાને તાજી કરે છે. તે તમારા કરુણાંતિકાને નજર સામે રાખીને અદમ્ય જુસ્સો કેળવવાનું, નફરત અને ધૃણાને ભૂલીને વિકાસના માર્ગે સાહસ સાથે આગળ વધવાનું તથા જીવંત લોકશાહી રાષ્ટ્રનું નિર્માણ કરવાની તાકાતનું પ્રતીક પણ છે. યાદ વાશેમ આપણને સંદેશ આપે છે કે જેઓ માનવતા અને સુસભ્ય સંસ્કૃતિના મૂલ્યોમાં વિશ્વાસ ધરાવે છે તેમણે એક થવું જોઈએ અને તેનું કોઈ પણ ભોગે રક્ષણ કરવું જોઈએ. એ જ રીતે આપણે વર્તમાન યુગની વિકરાળ સમસ્યા આતંકવાદ, કટ્ટરવાદ અને હિંસાનો દ્રઢપણે સામનો કરવો જોઈએ તેનું પણ પ્રતીક છે.
મિત્રો,
આપણા લોકો વચ્ચેનો સંબંધ હજારો વર્ષોથી અસ્તિત્વમાં છે. હજારો વર્ષો અગાઉ ભારતના દક્ષિણ-પશ્ચિમ દરિયાકિનારે પ્રથમ યહુદીનું આગમન થયું હતું. ત્યારથી અત્યાર સુધી ભારતમાં યહુદી સમુદાય સમૃદ્ધ થયો છે તથા તેમની પરંપરાઓ અને રીતિરિવાજો ફાલ્યાંફૂલ્યાં છે. અમને લેફ્ટનન્ટ જનરલ જે એફ આર જેકોબ, વાઇસ એડમિરલ બેન્જામિન સેમ્સન, કુશળ આર્કિટેક્ટ જોસુઆ બેન્જામિન તથા ફિલ્મ કલાકારો નાદિરા, સુલોચના અને પ્રમિલા જેવા યહુદી સંતાનો પર ગર્વ છે, જેમણે પોતાની વિવિધ પ્રતિભાથી ભારતીય સમાજને સમૃદ્ધ કર્યો છે. ભારતીય યહુદીઓ જીવંત સમુદાય છે અને આ સહિયારા ઇતિહાસનું વાઇબ્રન્ટ જોડાણ છે. ઇઝરાયલની મારી મુલાકાત આપણા બંને દેશોમાં વસતા સમુદાયો વચ્ચેના આ પ્રાચીન જોડાણની સિદ્ધિ સમાન છે. અને, મને ખુશી છે કે મને આવતીકાલે મોડી સાંજે ઇઝરાયલમાં ભારતીય સમુદાય સાથે જોડાવાની તક મળશે.
મિત્રો,
આધુનિક સમયમાં 25 વર્ષ અગાઉ આપણી વચ્ચે સંપૂર્ણ રાજદ્વારી સંબંધોની સ્થાપના થઈ હતી. ત્યારબાદ અત્યાર સુધી આપણા સંબંધોમાં ઝડપથી વૃદ્ધિ જોવા મળી છે. આપણા સંબંધોના સામાન્ય ઉદ્દેશો આર્થિક સમૃદ્ધિ, મજબૂત ટેકનોલોજી અને નવીનતા છે. અત્યારે આપણા બંને દેશો વચ્ચેના સમાજને સુરક્ષિત કરવાની જરૂર છે, જે આપણી વચ્ચે કામગીરીનો સુભગ સમન્વય કરવા માટેની દિશાને વ્યાખ્યાયિત કરશે. આગામી દાયકાઓમાં આપણે આપણા આર્થિક સંબંધની કાયાપલટ કરી શકે તેવા સંબંધોનું નિર્માણ કરવા ઇચ્છીએ છીએ. અત્યારે ભારત વિશ્વમાં સૌથી વધુ ઝડપથી વિકસતું મોટું અર્થતંત્ર છે. આપણે ટેકનોલોજી અને નવીનતાના ઉપયોગ ધ્યાન કેન્દ્રીત કર્યું છે, જેથી આપણે આપણી વિકાસલક્ષી પ્રાથમિકતાઓ પૂર્ણ કરી શકીએ, જે આપણા અકાદમિક, વૈજ્ઞાનિક અને સંશોધન ક્ષેત્રમાં પરિમાણલક્ષી તકો તથા વ્યાવસાયિક જોડાણની તકો પૂરી પાડશે. આપણે આપણી શાંતિ, સ્થિરતા અને સમૃદ્ધિ માટે સંયુક્તપણે જોખમકારક બાબતોનો પ્રતિકાર કરવા મજબૂત સુરક્ષા ભાગીદારી સ્થાપિત કરવા પણ ઇચ્છીએ છીએ. આ લક્ષ્યાંકો પાર પાડવા કામગીરીના સ્પષ્ટ એજન્ડાનું નિર્માણ કરવા હું પ્રધાનમંત્રી નેતાન્યાહુ સાથે કામ કરીશ. ફરી એક વખત, હું પ્રધાનમંત્રી નેતાન્યાહુ અને શ્રીમતી નેતાન્યાહુનો તેમના ઉષ્માસભર આવકાર માટે આભાર માનું છું.
તમારો આભાર. તમારો ખૂબ આભાર.
AP/J.Khunt/TR/GP
પ્રધાનમંત્રીનું કાર્યાલય
પીએમએ 76મા સ્વતંત્રતા દિવસની શુભેચ્છાઓ માટે વિશ્વના નેતાઓનો આભાર માન્યો
પ્રધાનમંત્રી શ્રી નરેન્દ્ર મોદીએ 76મા સ્વતંત્રતા દિવસ નિમિત્તે વિશ્વના નેતાઓને તેમની શુભકામના અને શુભેચ્છાઓ માટે આભાર માન્યો છે.
ઑસ્ટ્રેલિયાના પ્રધાનમંત્રીના ટ્વીટના જવાબમાં, પ્રધાનમંત્રીએ કહ્યું;
"પ્રધાનમંત્રી એન્થોની અલ્બેનીઝ, સ્વતંત્રતા દિવસની તમારી શુભેચ્છાઓ બદલ આભાર. ભારત અને ઓસ્ટ્રેલિયા વચ્ચેની મિત્રતા સમયની કસોટી પર ખરી ઉતરી છે અને આપણા બંને લોકોને ઘણો ફાયદો થયો છે."
માલદીવના રાષ્ટ્રપતિની ટ્વીટના જવાબમાં પ્રધાનમંત્રીએ કહ્યું; "અમારા સ્વતંત્રતા દિવસ પર તમારી શુભેચ્છાઓ બદલ આભાર, રાષ્ટ્રપતિ @ibusolih. અને મજબૂત ભારત-માલદીવ મિત્રતા પર તમારા ઉષ્માભર્યા શબ્દો માટે હું હૃદયપૂર્વક આબાર માનું છું."
ફ્રાન્સના રાષ્ટ્રપતિના ટ્વીટના જવાબમાં, પ્રધાનમંત્રીએ કહ્યું; "પ્રમુખ @EmmanuelMacron, તમારી સ્વતંત્રતા દિવસની શુભેચ્છાઓ સ્પર્શી ગઈ. ભારત ફ્રાન્સ સાથેના તેના ગાઢ સંબંધોને સાચા અર્થમાં ચાહે છે. વૈશ્વિક સારા માટે આપણી દ્વિપક્ષીય ભાગીદારી છે."
< ભૂટાનના પ્રધાનમંત્રીના ટ્વીટના જવાબમાં પ્રધાનમંત્રીએ કહ્યું; "હું @PMBhutan લોટે શેરિંગને તેમના સ્વતંત્રતા દિવસની શુભેચ્છાઓ બદલ આભાર માનું છું. બધા ભારતીયો ભૂટાન સાથેના અમારા વિશેષ સંબંધોની, એક નજીકના પાડોશી અને મૂલ્યવાન મિત્ર તરીકે કદર કરે છે -."
ડોમિનિકાના કોમનવેલ્થના પ્રધાનમંત્રીના ટ્વીટના જવાબમાં, પ્રધાનમંત્રીએ કહ્યું; "પ્રધાનમંત્રી રૂઝવેલ્ટ સ્કેરીટ, અમારા સ્વતંત્રતા દિવસ પર તમારી શુભેચ્છાઓ બદલ આભાર. આગામી વર્ષોમાં ભારત અને કોમનવેલ્થ ઓફ ડોમિનિકા વચ્ચેના દ્વિપક્ષીય સંબંધો સતત વધતા રહે."
મોરેશિયસના પ્રધાનમંત્રીના ટ્વિટના જવાબમાં, પ્રધાનમંત્રીએ કહ્યું; "પ્રધાનમંત્રી પ્રવિંદ કુમાર જુગનાથ, તમારી સ્વતંત્રતા દિવસની શુભકામનાઓ પ્રાપ્ત કરવા બદલ ગૌરવ અનુભવું છું. ભારત અને મોરેશિયસ વચ્ચે ખૂબ ઊંડા સાંસ્કૃતિક જોડાણો છે. આપણા રાષ્ટ્રો પણ આપણા નાગરિકોના પરસ્પર લાભ માટે વિવિધ વિષયોમાં સહકાર આપી રહ્યા છે."
મેડાગાસ્કરના રાષ્ટ્રપતિના ટ્વીટના જવાબમાં, પ્રધાનમંત્રીએ કહ્યું; "અમારા સ્વતંત્રતા દિવસ પર અમને શુભેચ્છા પાઠવવા બદલ રાષ્ટ્રપતિ એન્ડ્રી રાજોએલીનાનો આભાર. એક વિશ્વાસપાત્ર વિકાસ ભાગીદાર તરીકે, ભારત હંમેશા આપણા લોકોના કલ્યાણ માટે મેડાગાસ્કર સાથે કામ કરશે."
નેપાળના પ્રધાનમંત્રીના ટ્વીટના જવાબમાં, પ્રધાનમંત્રીએ કહ્યું; "શુભેચ્છાઓ બદલ આભાર, PM @SherBDeuba. ભારત-નેપાળની મિત્રતા આવનારા વર્ષોમાં વધુ ગાઢ બની રહે."
જર્મનીના ચાન્સેલરના ટ્વીટના જવાબમાં, પ્રધાનમંત્રીએ કહ્યું;
“હું સ્વતંત્રતા દિવસની શુભેચ્છાઓ માટે ચાન્સેલર સ્કોલ્ઝનો આભાર માનું છું. ભારત અને જર્મની મહત્વપૂર્ણ ભાગીદારો છે અને અમારો બહુપક્ષીય સહયોગ જીવંત છે અને અમારા લોકો માટે પરસ્પર ફાયદાકારક છે.”
ઝિમ્બાબ્વેના રાષ્ટ્રપતિના ટ્વીટના જવાબમાં, પ્રધાનમંત્રીએ કહ્યું;
“શુભેચ્છાઓ માટે રાષ્ટ્રપતિ ઇમર્સન ડેમ્બુડઝો મનંગાગ્વા પ્રત્યે કૃતજ્ઞતા. અમારા નાગરિકોના લાભ માટે ભારત અને ઝિમ્બાબ્વે વચ્ચેના સંબંધોને વધુ મજબૂત કરવાની જરૂરિયાત પર હું તેમની સાથે સંમત છું.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ 13મી બ્રિક્સ શિખર બેઠકની અધ્યક્ષતા કરી
પ્રધાનમંત્રી શ્રી નરેન્દ્ર મોદીએ આજે 13મી બ્રિક્સ શિખર બેઠકની વર્ચ્યુઅલી અધ્યક્ષતા કરી હતી.
ભારતે આ શિખર બેઠક માટે જે વિષય પસંદ કર્યો એ હતો ‘બ્રિક્સ@15: ઈન્ટ્રા બ્રિક્સ કો-ઓપરેશન ફોર કન્ટિન્યુટિ, કૉન્સોલિડેશન અને કન્સેન્સસ’- ‘બ્રિક્સ@15: સાતત્ય, સંગઠન અને સર્વાનુમત માટે આંતરિક બ્રિક્સ સહકાર’.
આ શિખર બેઠકમાં અન્ય તમામ બ્રિક્સ નેતાઓ- બ્રાઝિલના રાષ્ટ્રપતિ શ્રી જેયર બોલ્સોનારો, રશિયાના રાષ્ટ્રપતિ શ્રી વ્લાદિમીર પુટિન, ચીનના રાષ્ટ્રપતિ શ્રી શિ જિનપિંગ અને દક્ષિણ આફ્રિકાના રાષ્ટ્રપતિ શ્રી સિરિલ રામાફોસાએ ભાગ લીધો હતો.
આ વર્ષે ભારતના અધ્યક્ષપદ હેઠળ બ્રિક્સ ભાગીદારો તરફથી મળેલા સહકાર માટે પ્રધાનમંત્રીએ એમની પ્રશંસા વ્યક્ત કરી હતી જે દરમ્યાન ઘણી નવી પહેલ હાંસલ થઈ હતી. આ પહેલમાં પહેલી બ્રિક્સ ડિજિટલ આરોગ્ય સમિટ; બહુપક્ષીય સુધારા અંગે પહેલું બ્રિક્સ પ્રધાનસ્તરીય સંયુક્ત નિવેદન; બ્રિક્સનો ત્રાસવાદ વિરોધી એક્શન પ્લાન; રિમોટ સેન્સિંગ સેટેલાઇટ્સના ક્ષેત્રમાં સહકાર પર સમજૂતી; એક વર્ચ્યુઅલ બ્રિક્સ વૅક્સિન રિસર્ચ એન્ડ ડેવલપમેન્ટ સેન્ટર; ગ્રીન પર્યટન અંગે બ્રિક્સ મૈત્રી-જોડાણ ઈત્યાદિનો સમાવેશ થાય છે.
કોવિડ પછીની વૈશ્વિક પુન:પ્રાપ્તિમાં બ્રિક્સ દેશો ભજવી શકે એ અગ્રણી ભૂમિકાને ઉજાગર કરતા પ્રધાનમંત્રીએ ‘બિલ્ડ-બેક રિઝિલિઅન્ટલી, ઈનોવેટિવ્લી, ક્રેડિબ્લી અને સસ્ટેનેબ્લી’ ના મુદ્રાલેખ હેઠળ વધારે તીવ્ર બનાવાયેલ બ્રિક્સ સહકાર માટે અનુરોધ કર્યો હતો.
આ વિષયો પર છણાવટ કરતા પ્રધાનમંત્રીએ રસીકરણની ઝડપ અને પહોંચ વધુ તીવ્ર બનાવીને ‘બિલ્ડ બેક’ને વેગીલું કરવા, વિક્સિત દેશો સિવાય રસી ઉત્પાદન ક્ષમતા અને ફાર્માના વૈવિધ્યકરણ દ્વારા ‘રિઝિલ્યન્સ’  સર્જવા, જાહેર હેતુ માટે ડિજિટલ સાધનોનો સર્જનાત્મક રીતે ઉપયોગ દ્વારા ‘ઇનોવેશન’ ને ઉત્તેજન, બહુપક્ષીય સંસ્થાઓની ‘ક્રેડિબિલિટી’  વધારવા સુધારા સુનિશ્ચિત કરવા, અને પર્યાવરણીય અને આબોહવાના મુદ્દાઓ પર સમાન બ્રિક્સ અસ્ખલિત વાણી દ્વારા ‘સસ્ટેનેબલ’  વિકાસને ઉત્તેજનની જરૂરિયાત પર ભાર મૂક્યો હતો.
નેતાઓએ મહત્વના પ્રાદેશિક અને વૈશ્વિક મુદ્દાઓની પણ ચર્ચા કરી હતી. જેમાં અફઘાનિસ્તાનમાં તાજેતરની ઘટનાઓનો સમાવેશ થતો હતો. ત્રાસવાદ અને ઉદ્દામવાદની વૃદ્ધિ દ્વારા ઊભા થયેલા જોખમ અંગે વિચારો એકકેન્દ્રીત થયા હતા અને તમામ બ્રિક્સ ભાગીદારો ત્રાસવાદ સામેના બ્રિક્સ એક્શન પ્લાનના અમલીકરણને વેગીલું બનાવવા સંમત થયા હતા.
સમિટ-શિખર બેઠકની પૂર્ણાહૂતિએ નેતાઓએ ‘ન્યુ દિલ્હી ડેક્લેરેશન’ ને અપનાવ્યું હતું.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ભારે ઉદ્યોગ મંત્રાલય
ઇલેક્ટ્રિક વાહનોના ના સલામતી ધોરણો વિશે કેન્દ્ર સતર્ક; 3 મેન્યુફેક્ચરિંગ કંપનીઓએ ઇલેક્ટ્રિક વાહનોને રિકોલ કર્યા
માર્ગ પરિવહન અને ધોરીમાર્ગ મંત્રાલય  તરફથી મળેલી માહિતી મુજબ, ઇલેક્ટ્રિક વાહનોની સુરક્ષા સંબંધિત તાજેતરના મુદ્દાઓને ઉકેલવા માટે DRDO, ભારતીય વિજ્ઞાન સંસ્થાન  બેંગલુરુ અને નેવલ સાયન્સ એન્ડ ટેક્નોલોજીકલ લેબોરેટરી  વિશાખાપટ્ટનમના સ્વતંત્ર નિષ્ણાતો સાથે નિષ્ણાત સમિતિની રચના કરવામાં આવી હતી.
નીચેના ઉત્પાદકોએ વાહનો પાછા બોલાવ્યા છે:
- ઓકિનાવાએ 16મી એપ્રિલ, 2022ના રોજ વાહનોના 3215 યુનિટ પાછા બોલાવ્યા છે.
- Pure EV એ 21મી એપ્રિલ, 2022ના રોજ વાહનોના 2000 યુનિટ પાછા બોલાવ્યા છે.
- ઓલા ઇલેક્ટ્રિકે 23 એપ્રિલ, 2022ના રોજ વાહનોના 1441 યુનિટ પાછા બોલાવ્યા છે.
અનુપાલન સુનિશ્ચિત કરવા માટે સેન્ટ્રલ મોટર વ્હીકલ નિયમ, 1989ના નિયમ 126માં નિર્દિષ્ટ કર્યા મુજબ, EV માટે ઘટકોનું પરીક્ષણ સંબંધિત ધોરણો અનુસાર કરવામાં આવે છે.
આ માહિતી ભારે ઉદ્યોગ રાજ્ય મંત્રી શ્રી કૃષ્ણ પાલ ગુર્જરે આજે લોકસભામાં એક લેખિત જવાબમાં આપી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 165